
EELNÕU
Saue linn	… 2026 nr …



Projekteerimistingimuste andmine Ruila külas Uus-Siilimaa kinnistul

Taotleja soovib kinnistule püstitada ehitusloakohustusliku elamu abihoone. Taotletav tegevus jääb üldplaneeringu alusel hajaasustusega alale, kus puudub detailplaneeringu koostamise kohustus. Ehitusseadustiku § 26 alusel on detailplaneeringu koostamise kohustuse puudumisel ehitusloakohustusliku hoone ehitusprojekti koostamiseks vajalikud projekteerimistingimused.

Uus-Siilimaa kinnistu (29701:001:0204) on 3246.0 m² suurune 100% elamumaa. Üldplaneeringu alusel paikneb kinnistu hajaasustuses planeeritava või rekonstrueeritava, sh oluliselt muudetava riigitee koridoris. Kinnistut läbib elektriõhuliin alla 1 kV ning kinnistu lääneosa jääb avalikult kasutatava tee (9 Ääsmäe-Haapsalu-Rohuküla tee) kaitsevööndisse. Ehitisregistri andmetel asuvad kinnistul elamu (116006756) ja pesuköök (116006757), vana abihoone (Küün-laut-ait 116006758) on lammutatud ning valdavalt selle asukohta soovib taotleja püstitada uue abihoone (ehitustegevusega on ebaseaduslikult alustatud). Juurdepääs kinnistule toimub ajalooliselt otse riigiteelt. 
Kavandatav tegevus on kooskõlas Saue valla kehtiva üldplaneeringuga, sealhulgas projekteerimistingimuste andmise aluseks olevate tingimustega ega ole vastuolus üldplaneeringus määratud muude tingimustega. 

Kavandatava tegevusega seonduvalt on Transpordiametile ja potentsiaalselt puudutatud piirinaabritele (Siili) 21. juulil 2026. a saadetud käesolev projekteerimistingimuste eelnõu tutvumiseks ning arvamuse avaldamiseks tähtajaga 31. juuli 2026. a. Isikuid teavitati, et kui nad ei ole etteantud tähtajaks arvamust avaldanud, siis eeldab vallavalitsus, et nõustutakse käesolevate projekteerimistingimuste andmisega Ruila külas Uus-Siilimaa kinnistul. Tulenevalt kavandatava abihoone asukohast leiab Vallavalitsus, et piirinaaber Suur-Siilimaa õigusi või huve taotletav ehitis või ehitamine ei puudutada, mistõttu antud piirinaabrit menetlusse ei kaasatud. 

Ehitusseadustiku¹ § 26 lg 1, lg 2 punkti 1, lg 3 punktide 1-3, § 28, § 31 lõike 1, § 33 lõike 1, Saue Vallavolikogu 25. jaanuari 2018. aasta määruse nr 9 „Planeerimisseaduse ja ehitusseadustiku rakendamine Saue vallas“ § 7 punkti 1 alusel ning arvestades 1. juuni 2026. aasta projekteerimistingimuste taotlust nr 2611002/04831, annab Saue Vallavalitsus

korralduse:

1. Anda projekteerimistingimused Ruila küla, Uus-Siilimaa kinnistul (katastritunnus: 29701:001:0204, elamumaa 100%) elukondliku hoone abihoone ehitusprojekti koostamiseks vastavalt korralduse lisale.
2. Projekteerimistingimused kehtivad … 2031.
3. Korralduse peale võib esitada 30 päeva jooksul arvates korralduse teatavakstegemisest Saue Vallavalitsusele vaide haldusmenetluse seaduses sätestatud korras või esitada kaebuse Tallinna Halduskohtule halduskohtumenetluse seadustikus sätestatud tähtaegadel ja korras.
4. Korraldus jõustub selle teatavaks tegemisest.




(allkirjastatud digitaalselt)	
Andres Laisk	(allkirjastatud digitaalselt)
vallavanem	Kirsti Saar
	vallasekretär

Lisa
Saue Vallavalituse … 2026
korraldusele nr …

PROJEKTEERIMISTINGIMUSED

Ehitustegevuse liigi täpsustus: abihoone püstitamine

Projekteerimistingimuste andja:
Asutus: Saue Vallavalitsus
Asutuse registrikood: 77000430
Ametniku nimi (koostaja): Kaie Tobreluts
Ametniku ametinimetus: vallaarhitekt
Kontaktandmed: e-post kaie.tobreluts@sauevald.ee

Taotluse andmed:
Liik: projekteerimistingimuste taotlus detailplaneeringu koostamise kohustuse puudumisel
Number: 2611002/04831
Kuupäev: 01.06.2026

Ehitamisega hõlmatava kinnisasja andmed:  
Uus-Siilimaa kinnistu (katastritunnus: 29701:001:0204; 3246.0 m², elamumaa 100%). Ehitisregistri andmetel asuvad kinnistul elamu (116006756) ja pesuköök (116006757). 

1. Arhitektuursed nõuded:
1.1. koostada hoone ehitusprojekt vähemalt eelprojekti staadiumis, arvestades piirkonnale iseloomulikku hoonestuslaadi ning arvestada keskkonna-, tuletõrje- ja tervisekaitsenormide ning tingimustega; projekteerida vastavalt kehtivatele seadustele, määrustele, ehitusnormidele ja standarditele;
1.2. kasutamise otstarve ja arv: üks abihoone (12744 elamu, kooli vms abihoone);
1.3. asukoht: hoone kaugus kinnistu piiridest vähemalt 4 m. Hoone kavandamisel kinnistu piirile lähemale kui 4 m, esitada ehitusloa taotluse juurde naaberkinnistu omaniku kirjalik nõusolek. Järgida tuleohutuskuja (8 m) naaberkinnistu hoonetega, vajadusel piirata tule levikut ehituslike abinõudega;
1.4. hoone lubatud suurim ehitisealune pind: 100 m2;
1.5. hoone maksimaalne kõrgus maapinnast: 7 m;
1.6. hoone maksimaalne maapealne korruselisus: 2;
1.7. katusetüüp: põhimahul viil- või kelpkatus;
1.8. katusekalle: määramata; kõrvuti asetsevate hoonete puhul vältida väikseid (kuni 5⁰) katusekallete erinevusi;
1.9. maapinna tõstmine ei ole lubatud, v.a vahetu hooneümbruse planeerimine;
1.10. välisviimistlus: fassaadides võib kasutada erinevate materjalide omavahelisi  kombinatsioone, arhitektuurne käsitlus on vaba. Värvitoonide ja materjalide valikul lähtuda lähiümbruse hoonestusest. 

2. Tulepüsivus: Väikseim tulepüsivuse klass võib olla TP-3. Projektis kirjeldada tuletõrjevee lahendus.

3. Tehnovõrgud, juurdepääs:
3.1. veevarustus ja kanalisatsioon lahendada lokaalsete võrkude baasil. Veevarustus lahendada rajatava või olemasoleva kaevu baasil. Majandusveed tuleb juhtida perioodiliselt tühjendatavasse sertifitseeritud plastist kinnisesse kogumismahutisse /biopuhastisse. Tagada nõuetekohased vahekaugused kanalisatsioonisüsteemide ja (puur)kaevude vahel; 
3.2. elektrivarustus lahendada kinnistusiseselt;
3.3. sademeveed tuleb immutada omal kinnistul. Vältida sademevete valgumist naaberkinnistutele ja tänavamaale;
3.4. juurdepääs kinnistule – olemasolev.

4. Haljastus ja heakord:
4.1. asendiplaanil näidata kinnistu haljastuse ja heakorrastuse lahendus. Säilitada selle olemasolul maksimaalselt olemasolevat kõrghaljastust. Vajadusel ehitusprojektis käsitleda ehitustööaegseid kõrghaljastuse kaitsemeetmeid. Ehitustööde tsooni jäävate puude kaitseks rakendada abinõud puude vigastamise vältimiseks (lähtuda Saue valla kaevetööde eeskirjast);
4.2. näidata autode parkimine omal kinnistul, minimaalselt 2-3 kohta;
4.3. asendiplaanil näidata koht prügikastile või konteinerile. Kirjeldada jäätmekäitluse lahendus. Tagada prügiauto juurdepääs prügikonteinerile ja ümberpööramisvõimalus (kokkuleppel prügivedajaga);
4.4. ehitusjäätmete utiliseerimisel tuleb lähtuda Saue valla jäätmehoolduseeskirjast.

5. Mitmesugused muud nõuded ja selgitused:
5.1. projekti koostamisel lähtuda Transpordiameti xxx 2026. a kirjast nr xxx;
5.2. abihoones ei või paikneda eluruume;
5.3. katastriüksuse kitsenduseks on elektripaigaldise kaitsevöönd, kaitsevööndis on ilma võrguvaldaja loata tegutsemine keelatud.

6. Projekti koosseis, vormistamine, kooskõlastamine  ja esitamine:
6.1. projekti sisu ja koosseis peab vastama majandus- ja taristuministri 17. juuli 2015. aasta määrusele nr 97 „Nõuded ehitusprojektile“. Ehitiste tehnilised andmed peavad vastama majandus- ja taristuministri 5. juuni 2015. aasta määrusega nr 57 „Ehitise tehniliste andmete loetelu ja arvestamise alused“ kehtestatud nõuetele. Geodeetiline alusplaan ei tohi olla vanem kui 2 aastat;
6.2. projekt peab sisaldama lisasid, mis sisaldavad projekteerimistingimusi, vajalikke kooskõlastusi, võrguvaldajate tehnilisi tingimusi;
6.3. kui kasutatakse osaliselt olemasolevaid konstruktsioone (nt vana abihoone vundament), esitada projekti koosseisus eksperthinnang olemasolevate konstruktsioonide püsivuse ja kandevõime osas;
6.4. ehitusprojekt peab olema koostatud või kontrollitud projekteerimises pädeva vastutava spetsialisti poolt või ehitusprojektide ekspertiiside tegemises pädeva spetsialisti poolt vastavalt ehitusseadustiku¹ §-le 19, § 23 ja § 24 lõike 2 punktile 2;
6.5. ehitusprojekt kooskõlastada:
6.5.1. maaomanikuga / projekti tellijaga;
6.5.2. vajadusel tehnovõrkude valdajatega;
6.6. ehitusloa taotlemiseks tuleb ehitusloa taotlus ja nõutud kooskõlastustega ehitusprojekt esitada Saue Vallavalitsusele läbi ehitisregistri https://www.ehr.ee. 





(allkirjastatud digitaalselt)	
Andres Laisk	(allkirjastatud digitaalselt)
vallavanem	Kirsti Saar
	vallasekretär

